title: Nanterre
text: Nanterre ye una ciudat y comuna situata en l'ueste d'os vicos perifericos de París en Francia. Ye a prefectura (capital) d'o departamento d'os Altos d'o Sena y de l'districto de Nanterre. Localizata en a rechión d'a Isla de Francia a bells 11,1 km d'o kilometro zero de París y a bells 3 km d'a propia ciudat de París. Os habitants de Nanterre son ditos en francés Nanterriennes (femenín) y Nanterriens (masculín).
  
  L'este de Nanterre, chunto con as comunas mugants de Courbevoie y Puteaux, acullen o districto financiero de París dito La Défense ("a esfensa" en aragonés) a on son beluns d'os edificios más grans d'a ciudat y de tota la rechión. A ciudat de Nanterre tamién incluye a Universidat Paris X – Nanterre, una d'as más grans universidatz en a rechión de París.
  
  Santa Chenoveva, patrona de París, yera naxita de Nanterre en l'anyo 419 u 422.
  
  Toponimia 
  O nombre de Nanterre tien una historia prou larga que viene de tiempos d'os romanos quan conquistoron a Galia. Os romanos feban servir o nombre de Nemetodorum, formato d'as parabras celticas nemeto que significa "fuesa", "puesto sagrato", y duros (de l'anglés door y l'alemán Tür) que significa "puerta", "fortaleza". O sagrato puesto deberba estar una famosa sepoltura que bi heba en l'antigüidat en o cobalto d'o tozal dito lo Mont-Valérien.
  
  Administración 
  Nanterre ye trestallata en dos cantons:
   O Cantón de Nanterre-1.
   O Cantón de Nanterre-2.
  
  Transporte 
  Bi ha tres garas d'a linia A d'o RER en Nanterre: Nanterre – Préfecture, Nanterre – Université y Nanterre – Ville.
  
  A gara de Nanterre - Préfecture tien unión con a linia Transilien Paris – Saint-Lazare d'o metro de París.
  
  Se veiga tamién 
   O districto financiero de La Défense.
  
  Vinclos externos 
    Official website
    Université Paris 10 Nanterre
    Nanterre students
    News coverage of March 2006 University occupation
  
  Referencias 
  
  Localidaz d'os Altos d'o Sena‎